Document ID: 31996R1647

KOMMISSIONENS FORORDNING (EF) Nr. 1647/96 af 30. juli 1996 om ændring af forordning (EF) nr. 658/96 om betingelser for ydelse af godtgørelser under støtteordningen for producenter af visse markafgrøder
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til akten vedrørende Østrigs, Finlands og Sveriges tiltrædelse, særlig artikel 149,
under henvisning til Rådets forordning (EØF) nr. 1765/92 af 30. juni 1992 om indførelse af en støtteordning for producenter af visse markafgrøder (1), senest ændret ved forordning (EF) nr. 1575/96 (2), særlig artikel 11, og
ud fra følgende betragtninger:
Kommissionens forordning (EF) nr. 658/96 af 9. april 1996 om betingelser for ydelse af godtgørelser under støtteordningen for producenter af visse markafgrøder (3), senest ændret ved forordning (EF) nr. 1326/96 (4), begrænser ydelsen af godtgørelser til rapsproducenter, der anvender frø af specificerede kvaliteter og sorter;
den vigtigste rapssort, der dyrkes i Sverige, opfylder ikke kriterierne for støtteberettigelse; efter tiltrædelsen opnåede Sverige en overgangsperiode, for at landet kunne frembringe erstatningssorter, der kan dyrkes under landets klimaforhold; de sorter, der blev frembragt i overgangsperioden, gør det ikke muligt at erstatte den bestående sort, bl.a. på grund af den utilstrækkelige mængde nye frø og disse sorters lavere resistens over for lave temperaturer; sorten »Per« bør i et yderligere produktionsår anses for en støtteberettiget sort i de områder, hvor den dyrkes traditionelt;
de i denne forordning fastsatte foranstaltninger er i overensstemmelse med udtalelse fra Den Fælles Forvaltningskomité for Korn, Fedtstoffer og Tørret Foder -
UDSTEDT FØLGENDE FORORDNING:
Artikel 1
Artikel 4, stk. 3, litra f), i forordning (EF) nr. 658/96 affattes således:
»f) uanset stk. 2, for produktionsårene 1995/96, 1996/97 og 1997/98 og kun i de områder af Sverige, der er anført i bilag III, certificeret frø af sorten »Per«.«
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. juli 1996.

Labels: 17
5
6